LV
C 303/52
Eiropas Savienības Oficiālais Vēstnesis
8.8.2022.
2.
Komisija esot izdarījusi nepamatotu un juridiski kļūdainu pieņēmumu, ka dati no GESTDEM 2021/4203 un GESTDEM 2021/4204 ietilpst vispārējas konfidencialitātes prezumpcijas tvērumā.
Prasītājai nav saprotams, kādēļ jebkura saziņa starp Komisiju un Nīderlandes konkurences uzraudzības iestādi būtu uzskatāma par administratīvās lietas materiālu sastāvdaļu.
Neesot tā, ka uz dokumentiem, kuri nav šīs lietas materiālu sastāvdaļa, automātiski attiektos šī prezumpcija.
Prasība, kas celta 2022. gada 13. jūnijā – Aitana/EUIPO (Lieta T-355/22) (2022/C 303/67) Tiesvedības valoda – spāņu Lietas dalībnieki Prasītāja: Aitana Actividades de Construcción y Servicios, SL (Alikante, Spānija) pārstāvis: A. Martí Martín, advokāts) Atbildētājs: Eiropas Savienības Intelektuālā īpašuma birojs (EUIPO)
Prasījumi Prasītājas prasījumi Vispārējai tiesai ir šādi: — atzīt normatīvā tiesību akta piemērošanu, kas reglamentē līgumu (Karaliskā dekrēts-likums 3/2022 (1)), — atzīt Aitana Actividades de Construcción y Servicios, SL (Aitana ACS, SL) tiesības uz līguma cenu pārskatīšanu, piemērojot būtisko apstākļu maiņas doktrīnu (Rebus Sic Stantibus); — atzīt Aitana Actividades de Construcción y Servicios, SL (Aitana ACS, SL) tiesības uz līguma cenu pārskatīšanu, piemērojot tiesiskās paļāvības principu.
Pamati un galvenie argumenti Savas prasības pamatojumam prasītāja izvirza četrus pamatus. 1.
Ar pirmo pamatu tiek apgalvota Spānijas likuma kā attiecīgā līguma reglamentējošā tiesību akta papildus piemērošana. — Šajā ziņā prasītāja apgalvo, ka līguma klauzula I.10-1 atzīst Spānijas normatīvo tiesību aktu papildu piemērošanu.
Lūdz Karaļa dekrētlikuma 3/2022 (2022. gada 1. marts) papildus piemērošanu.
Lūdz atzīt tiesības pārskatīt līguma cenas saskaņā ar Karaļa dekrētlikumā 3/2022 noteikto. 2.
Ar otro prasības pamatu tiek apgalvots, ka līgumcenu aktualizēšana notiek, ievērojot Eiropas Savienības principus un normas. — Šajā ziņā tiek apgalvots, ka būtisko apstākļu maiņai, kas vienai pusei rada pārmērīgu slogu, jābūt līguma pārskatīšanas pamatam.
Tādas situācijas kā Sars-Covid-2 pandēmija un bruņotais konflikts starp Ukrainu un Krieviju ir būtisko apstākļu maiņas pierādījums.
Šādas situācijas esot radījušas cenu ārkārtas palielinājumu materiāliem, ko Aitana ACS, SL nav jāuzņemas vienai pašai. 3.
Ar trešo prasības pamatu tiek apgalvots, ka līguma cenu pārskatīšanas atzīšana nepārkāpjot ne līgumu, nedz pārredzamības un brīvas konkurences principu. — Šajā ziņā prasītāja apgalvo, ka cenu pārskatīšanu ierobežojošā klauzula neiekļauj nepārvaramu varu vai būtisko apstākļu maiņu.
Līgumiskās atbildības paplašināšanai uz neparedzēto apstākļu gadījumiem ir nepieciešama tieša piekrišana, kas neesot sniegta.
Ar cenu aktualizēšanu neesot pārkāpti pārredzamības un brīvās konkurences principi atbilstoši Regulas 2018/1046 (2) 172. pantam.